Diari Oficial de la Generalitat Valenciana


Sumari del DOGV 8796, del 23-04-2020 (2020/2994)

RESOLUCIÓ de 16 d'abril de 2020, de la Conselleria d'Hisenda i Model Econòmic, per la qual s'acorda esmenar l'error de fet existent en la Resolució de 19 de febrer de 2019, d'aquesta conselleria, per la qual s'accepta la cessió gratuïta, mitjançant mutació demanial, del dret d'ús dels pavellons 9, 10 i 12 del Complex Psiquiàtric de Bétera, propietat de la Diputació de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8796

Data del DOGV
:   23-04-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/2994


Data del document
:   16-04-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 16 d'abril de 2020, de la Conselleria d'Hisenda i Model Econòmic, per la qual s'acorda esmenar l'error de fet existent en la Resolució de 19 de febrer de 2019, d'aquesta conselleria, per la qual s'accepta la cessió gratuïta, mitjançant mutació demanial, del dret d'ús dels pavellons 9, 10 i 12 del Complex Psiquiàtric de Bétera, propietat de la Diputació de València. [2020/2994]  
  
Mitjançant la Resolució de 19 de febrer de 2019, d'aquesta conselleria, publicada en el DOGV número 8501, de 7 de març de 2019, es va acceptar la cessió gratuïta, mitjançant mutació demanial, del dret d'ús dels pavellons 9, 10 i 12 del Complex Psiquiàtric de Bétera, propietat de la Diputació de València. En l'esmentada resolució es va detectar un error quant a les condicions a les quals se subordina la cessió, en concret la relativa a l'assegurança de danys.  
L'article 109.2 de la Llei 39/2015, d'1 d'octubre, del procediment administratiu comú de les administracions públiques, disposa que l'Administració podrà rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
En conseqüència, sobre la base de l'esmentat article de la Llei 39/2015, i en ús de les atribucions conferides per la legislació vigent, resolc:  
Rectificar la Resolució de 19 de febrer de 2019, d'aquesta conselleria, quant a les condicions a les quals se subordina la cessió de manera que, en el punt segon de la part resolutiva,  
  
On diu:   
«8. La transmissió es realitza a títol gratuït, sense perjudici que la Generalitat haja d'abonar a la Diputació de València les despeses de qualsevol naturalesa que es deriven de la utilització, conservació, vigilància, manteniment i reparació de l'immoble, en concret: 13,20 % de l'Impost de Béns Immobles 35 % de les despeses generals del complex que actualment es corresponen a les de jardineria, vigilància, electricitat de les instal·lacions comunes, aigua de reg, recollida de residus sòlids, taxa de residus i cànon de manteniment i 100 % del subministrament elèctric, aigua potable i gas d'acord amb la lectura dels comptadors individualitzats de cada un dels pavellons.»  
  
Ha de dir:   
«8. La transmissió es realitza a títol gratuït, sense perjudici que la Generalitat haja d'abonar a la Diputació de València les despeses de qualsevol naturalesa que es deriven de la utilització, conservació, vigilància, manteniment i reparació de l'immoble, en concret: 13,20 % de l'Impost de Béns Immobles i de l'assegurança de danys; 35 % de les despeses generals del complex que actualment es corresponen amb les de jardineria, vigilància, electricitat de les instal·lacions comunes, aigua de reg, recollida de residus sòlids, taxa de residus i cànon de manteniment, i 100 % del subministrament elèctric, aigua potable i gas, d'acord amb la lectura dels comptadors individualitzats de cadascun dels pavellons.»  
  
València, 16 d'abril de 2020.- El conseller d'Hisenda i Model Econòmic: Vicent Soler i Marco.